JohanHeinsen/ENO huggingface dataset:
Viborger Samler, 1841-08-16
Ved Proclama af Dags Dato, der snarest mueligt læses ved vedkommende Over- og Underret, ere Creditorerne i Boet efter afgangne Aftægtsmand Peder Baltersen og forhen afdøde Hustrue Ane Marie Hansdatter af Sinding i Hids Herred, Aarhuus Stift, indkaldte med 12 Ugers Varsel til at anmelde og beviisliggjøre deres paa Boet havende Fordringer for undertegnede Skifteret. – Ligeledes ere de Afdødes Arvinger med lovligt Varsel indkaldte til at legitimere deres Arveret. Hvilket herved endvidere bekjendtgjøres i Henhold til Forordningerne af 5te Juli 1822 og 11te September 1839. Lysgaard og Hids Herreders Skifteret. Dalsgaard, den 19de Juli 1811. H. H. Holm.
Viborger Samler, 1841-08-16
Ved Proclama af 15de Dennes, som er tinglæst ved Underretten, og snarest mueligt vil blive tinglæst ved Overretten, er Creditorerne i Boet efter afgangne Gaardeier, Emil Raupach af Hedehuus Gaarden i Roum Sogn i Rinds Herred, indkaldte med 12 Ugers Varsel til, for undertegnede Skifteforvalter i Boet at anmelde og bevise deres Krav, hvilket herved endvidere bekjendtgjøres. Rinds Gislum Herreders Contoir i Hobroe, den 24de Juli 1841. Jansen.
Viborger Samler, 1841-08-17
No. 133. 69 Aarg. Kongelig allern, privilegeret. i Stifts-Tidende. Vibo Forsendes med Brevposten i Danmark og Hertugdømmerne. saasnanTirsdagen den 17de August 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-08-17
Udenlandske Efterretninger. Frankerig. Paris, den 9de August. Den næsten almindelige Modstand fra Municipalauctoriteternes og Borgernes Side imod Cabinettets fiskale Forholdsregler ogsaa Municipalitetet i Bordeaux har erklæret sig derimod – har bevirket, at Finantsministeren i en ny Jnstruction har modereret sit første Circulaire. Men man befrygter, at den tilstaaede Concession kun vil befæste og fremme Modstanden, og foranledige yderligere Concessioner, isærdeleshed da den Anskuelse bliver mere og meere almindelig, at Cabinettet selv betvivler Lovligheden af dets Forholdsregler eller maaskee endog er overbeviist om de res Ulovlighed. - Roligheden, siger Moniteuren, gjør i de sidste Dage mærkelige Fremskridt i Toulouse. Den afsatte Maire og hans Tilforordnede ere efter Journ. de Toul. indstevnede for Tugtpolitiretten, for at forsvare sig imod den Beskyldning, at de paa ulovlig Maade have beholdt deres Functioner, efterat den overordentlige Regjeringscommissair havde underrettet dem om deres Entledigelse. Geranterne for de tre Journaler ere endnu i Arrest. Journalen "Utilitaire" er den afsatte Maires Eiendom; Geranten skal som Portner staae i Arzaes Tjeneste, efter Eierens Beslutning er Udgivelsen af denne Journal standset indtil videre. Man har bemærket, at hverken den kgl. Commissair eller den nye Maire indfandt sig ved en stor Concert, der for nogle Dage siden gaves i Toulouse. Man havde udbredt det Rygte, at de ved deres Jndtrædelse i Concertsalen skulde modtages med Hujen og Piben, og maaskee saae de sig paa Grund af dette Rygte foranledigede til ikke at indfinde sig. - Ogsaa Nationalgarden i Condoni (Cher Dep.) har, ligesom den desaarsag opløste Nationalgarde i Martres, indsendt en Adresse til Nationalgarden i Toulouse. – J Libourne er Roligheden fuldkommen gjenoprettet, efterat de fiskale Forholdsregler midlertidig ere suspenderede.
Viborger Samler, 1841-08-17
Moniteuren melder, at tvende Linieskibe ere under Admiral Lasusses Commando afseilede fra Toulon. Admiralen skal indtage en Station i Levanten for at beskytte (? den franske Handel. Han vil forene under sin Commando, de i disse Farvande værende franske Krigskibe. Andre Blade ville vide, at Admiralens Afseiling er foranledige ved de sidste fra vor Gesandt i Constantinopel fremsendte Depescher, der vække alvorlig Bekymring for Sultanens Sundhed. Man befrygter nemlig, at de orientalske Anliggender let ved en Catastrophe turde erholde et alvorligt Udseende.
Viborger Samler, 1841-08-17
Efter Beretninger fra Montevideo af 27de Mai havde Commodore Coe, der anfører Escadren fra Monteviden, med 6 Skibe angrebet Commodore Brown, der kun commanderede 3 Krigsfartøier fra Buenos=Ayres. Efter en haardnakket Kamp, der varede i mere end 3 Timer, blev Coe tvungen til at vende tilbage til Montevideo med sine meget beskadigede Skibe. Escadren fra Montevidet havde imidlertid kun 11 Døde og 9 Saarede.
Viborger Samler, 1841-08-17
De franske Blade beskæftige sig meget med den retlige Forfølgelse, der af Regjeringen er indledet imod den Tale, den nylig til Deputeret for Staden Mans valgte Ledru-Rollin har holdt til sine Vælgere. Det er ikke at formode, at Retten af egen Drift har anlagt denne Sag, og man antager desaarsag, at Regjeringen har indledet Processen. Ogsaa beretter Gaz, des Tribunaux, at Retten (Cour. royale) i Angers kun har efterkommet de i Ministerconseilet affattede Jnstructioner, som Generalprocureuren har tilstillet den kongelige Ret. Hele Pressen uden Undtagelse fremtræder energisk imod dette ligesaa ukloge som usædvanlige Skridt af Cabinettet.
Viborger Samler, 1841-08-17
Orienten. Jfølge directe Efterretninger fra Alerandrig skal der i Tyrkiet existere et mægtigt Parti, der har besluttet, saafremt Abdul Meschid skulde afgaae ved Døden, at indpode paa det osmanske Dynasties golde Stamme en grøn Green i Mehemed Alis Person, dog først i Egenskab af Formynder eller major-domus. Man forsikrer endog, at de fleste Store i Tyrkiet og Anadoli ere inviede i denne Hemmelighed, og at Abdul Meschidselv har samtykket i, at Vicekongen eventuelt bestemtes til den høie Post. Man kan saaledes let forklare sig det saa pludselig indtraadte venskabelige Forhold imellem Storherren og Vicekongens Hof. Man behøver da heller ikke at opkaste det Spørgsmaal, hvorfor Rustningerne fortsættes i Ægypten, og en militair Etat sammesteds opretholdes, der langt overskrider de antagne Stipulationer. – Forgjeves driver Oberst Napier paa, at de i den ægyptiske Hær indlemmede Syrere erholde deres Afsked og Tilladelse til at vende tilbage til deres Hjemstavn.
Viborger Samler, 1841-08-17
De for en kort Tid standsede Havnearbeider fortsættes atter med forøget Virksomhed. Ligeforan et af Hospitalerne oprettes et nyt Batterie; Hospitalet selv forvandles til en befæstet Caserne og casematteres. Storherren har tilladt Vicekongen at hverve en Hær af 15 a 20,000 Albanesere, der skulle gjøre Tjeneste i Arabien, hvor den tyrkiske Jndflydelse kun er nominel; daglig ventes de første Afdelinger af disse Leiesvende. Dagen for det sidste Dampskibs Afseiling til Toulon circulerede det Rygte i Alexandrien, at Tahir Paschas Blokadeescadre ved Creta var stukket i Brand af Grækerne; men man satte ikke Lid til denne Efterretning, og man var mere tilbøielig til at antage, at Opstanden snart vilde vorde dæmpet. Dog synes det at være vist, at der i Grækerland ere udrustede flere Skibe, hvoriblandt nogle Brandere, og at disse ere afseilede til Bugten ved Suda (paa Candia). Hydriotiske Sømænd skulle udgjøre Mandskabet.
Viborger Samler, 1841-08-17
J en i Augsb. Allg. Zeit, indrykket Correspondentartikel fra Alexandrien (16de Juli) hedder det, at Vicekongen isærdeleshed bygger sit Haab paa det engelske Ministeriums Fald; han indbilder sig, at Torierne ville gaae lempeligere frem; men han turde maaskee snart erfare det Modsatte. Correspondenten formener fremdeles, at Mebemed Ali har udspillet sin Rolle, og de neppe er troligt, at England længere vil lade sig gjekke af ham.
Viborger Samler, 1841-08-17
Fra Wien meldes under 4de Juli, at en Skrivelse fra Nissa taler og nye Excesser af den tyrkiske Milits, hvilke skulle være begaaede saavel i Nissa, som i Lesskorvia. Det synes, at Jakub Pascha og de øvrige tyrkiske Befalingsmænd ikke besidde Kraft nok til at holde i Tømme de raae Albanesere, hvis Antal i hine Egne skal beløbe sig til 15000 Md.
Viborger Samler, 1841-08-17
Nyeste Postefterretninger. Frankerig. De med Dueposten til Amsterdam ankomne Beretninger fra Paris af 10de Aug, beskæftige sig næsten udelukkende med Begivenhederne i Spanien. Moniteuren meddeler følgende Telegraph Depesche: "Bayonne, den 9de Aug. Underpræfecten til Jndenrigsministeren. Den officielle Gaceta af Madrid af 5te Aug, indeholder Regentens - Esparteros - Manifest, en Protest, imod Regentindedronningens Skrivelse og Decretet angaaende den kgl. Gardes partielle Afskedigelse. De saa kaldte Gardes du Corps, 2 Regimenter Jnfanterie, 2 Reg. Cavallerie, Gardeartilleriet og Gardemilitsen ere opløste. Man vil forklare den sidste Forholdsregel deraf, at Espartero har erholdt Kundskab om den af Christines Tilhængere paatænkte Revolution. Om dette Decret imidlertid egner sig til at opfylde Esparteros Hensigt, vil snart vise sig. Efterretningerne fra flere Provindser i Spanien godtgjøre, at Exregentindedronningens Protest har gjort et dybt Jndtryk. J Paris gik Rygtet, at alvorlige Uroligheder vare udbrudte i Paris. Den 2den Aug. havde den spanske Conseilspræsident afsendt en Coureer med alvorlige Noter til de fremmede Magter. – Den stenographiske Correspondents troer, at de afsendte Noter, angaae et høistvigtigt Anliggende, der endnu ei kan bekjendtgjøres; – men hvilket dette høist vigtige Anliggende er, overlades det til Enhvers Skarpsindighed at udfinde. J Paris begyndte man stærkt at betvivle Rygterne om Sultanens Død og en i Constantinopel udbrudt Folkeopstand. Jkke engang paa Børsen værdigede man disse Rygter nogen Tiltro. Jøvrigt vidste man med Bestemthed, at der til det tyrkiske Gesandtskab i Paris ei var ankommen en saadan Efterretning.
Viborger Samler, 1841-08-17
Jndenlandske Efterretninger.
Viborger Samler, 1841-08-17
Kjøbenhavn. Saasnart Hs. Majestæts Sundhed tillader det, agter han endnu i Slutningen af Sommeren at tage til Sorgenfri, hvilket dog neppe, som "Dagen mener, kan skee paa Mandag, da han kun med Besværlighed kan bevæge sig over Gulvet. (Aalb. Av.)
Viborger Samler, 1841-08-17
Bankactier vare d. 13de De, gaaede ned til 111 pCt. Det er et forunderligt Spil med disse Papirer. Der er tidligere afsluttet Leverance til 130 pCt. pr. December og man vil vide, endogsaa endnu høiere. Jngen kan imidlertid beregne, hvilken Vending det hermed vil tage for Suppleringstiden er forbi. - Af Fædrelandet erfares det, at det her i Bladet tidligere omtalte Lyststed "Bülowsminde paa St. Thomas, som Generalgouverneur v. Scholten lod bortspille, er den 19de Juni d. A. bleven vundet af Hr. W. Hansen paa St. Thomas. (Ab. Av.) Hver den, som sukker under Trykket af det daarlige Veirligt, trøste sig ved Efterretningen om, at den berømte Astronom Prof. Schumacher har spaaet, at vi inden denne Maaneds Udgang vil faae stadigt Torveir, ja endog megen Hede. Mille Taglioni skal, paa Grund af at det kun var Publikum, der mishandlede hendes kjære Broder, atter have betænkt sig, og vil nu glæde Hoffet, her ved Skuet af hendes Dands. (Aarh. Av.)
Viborger Samler, 1841-08-17
Om Taffenspilleren Døbler fortælles der sande Mirakler. J Berlin havde han engang præsenteret en tom Ølflaske, der circulerede iblandt Tilskuerne, for at vise, at den ingen Dobbeltbund havde, han fyldte den derpaa med Vand, og begyndte nu, efter Tilskuernes eget Valg, at skienke af den forskjellige Glas rød Viin, hvid Viin, Champagne, Melk o. s. v. Tilsidst slog han Flasken itu, for at vise, at der slet ikke fandtes Noget i den, uden et Tørklæde med 6 Guldringe paa, hvilket han lidet tilforn havde laant af Tilskuerne. Dette Kunststykke havde Dr. Oettinger, Redacteur af Bladet Figaro, selv seet, men dadlet, fordi han ikke kunde begribe det. Døbler, som en Morgen læser Figaros Anmeldelse, begiver sig hen til Dr. Oettinger, og ønsker at tale med ham. Redacteuren lader Tjeneren gaae ud igjen, for at spørge om den Fremmedes Navn. Mit Navn, lader Døblersvare, kan Hr. Doctoren finde paa Adressekortene paa Speilene, og om der end er to Speile og nok saa mange Visitkort, Hr. Doctoren vil øieblikkeligt opdage mit Kort ved blot at træde for et af Speilene. Dr. Oettingergaaer til det ene Speil, til det andet Speil og alle Visitkortene ere forvandlede, paa alle Kortene Navnet Døb ler. Oettinger tager en Mængde af Kortene ned, beseer, beføler dem, vender og dreier dem: Døbler, atter Døbler, og atter Døbler paa alle Kortene! - Døbler bliver indladt; en Samtale begynder mellem Konstneren og Redacteuren. Jmidlertid bringer Tieneren Chocolade, og Døbler inviteres til Frokosten. Dr. Oettinger skienker af Kanden til sig og Døbler. Jeg troede, De drak Chocolade, siger Døbler. "Ja vel. Da er dette dog ikke Chocolade; Tjeneren har nok taget feil, og med disse Ord rækker Døbler Koppen til Ost tinger. Denne lugter, smager, smager og drikker endnu en Slurk - nei, det er Kaffe, ægte Minnis=Kaffe af Morcabønner, Da er det dog Chocolade, jeg har i min Kop, siger Doctoren ganske forbløffet. Om Forladelse, Hr.Doctor, De tager vist feil. Doctoren tager sin halvtømte Kop for Munden, det er – Theevand! "Men hvad er dog dette, der var jo dog Chocolade i Kanden!" udraaber Doctoren, tager Laaget af Kanden, men nei, Kanden indeholder ikke heller Chocolade, men - Camille thee, Donnerwetter noch einmal! Doctoren bliver reent confus, han tager Kande, Kopper, Bakke i Haanden, seer, føler paa Alt, skotter hen til Kurven i Krogen skulde de sex Flasker Kapsviin ogsaa være blevne til "Camille thee Den stakkels Doctor trænger slet ikke til Camille thee, han transpirerer jo allerede alt hvad han kan, og Sveddraaberne staae paa Panden. Lad denne lille Spøg ikke angribe Dem saameget, siger endelig Døbler, det er en ganske simpel Ting, som jeg gjerne skal forklare dem, hvis jeg først maa udvikle et Par Sætninger af Læren og Electromagnetismen. Da nu Doctoren havde hørt Forklaringen, indsaae han først fuldkomment, hvor megen Uret han havde tilføiet Døbler. Denne Historie er factisk, og vi kunne indestaae for dens Sandhed. (Dagen.)
Viborger Samler, 1841-08-17
Sorø, den 31te Juli. Her udbreder sig pludselig det Rygte, at vor gamle Præst, Dr. Theol. Sommer, vil tage sig en personel Capellan, og at denne skulde blive Hr. Dr. Theol. Rothe, Lector ved Academiet i Religion og Moral. At vor gamle Præst er træt af sine Forretninger, er meget begribeligt, og man har i den senere Tid ikke seet ham fungere uden en vis Bekymring eller Utilfredsstillelse hos Menigheden, som neppe kunde kaldes utidig eller ubillig. Den første Deel af dette Rygte har derfor ikke frapperet, men desto mere den sidste. Den har forskrækket mange Medlemmer, baade mandlige og qvindelige, af den herværende Menighed. Hvorledes skal man modarbeide et saadant frygtet Onde, Jngen kan sige mig det. Jeg vover da offentlig at fremsætte den Paastand, at man ikke har hørt Nogetsomhelst om Hr. Dr. Rothe i 6 a 7 Aar han har boet her, der kunde vække Haab om, at hiin Bekymring eller Utilfredsstillelse skulde svinde ved at faae ham til Præst her. (Fædrel.)J "Folkebladet anføres som en Curiositet følgende naive Begyndelse af en Gildeskraa for Skomagersvendene i Odense (Ny danske Magasin 6 Bind 1 Hefte Pag. 52) "Det skeete saa i fordums Tid, at stor Død regnede over al Verden, som man kalder Pestilentia; da frygtede saavel Unge som Gamle, fordi at Døden han spar ingen; da frygtede og Skomagersvendene i Odense for Døden, og tyktes dem saa, at de vilde flye deres Tin saaledes, at om nogen af dem døde, at han skulde vel vorde forstanden, &c.
Viborger Samler, 1841-08-17
En udmærket Tonekunstner ved Navn Vogel, fra Preussen, gav forleden en Orgelconcert i Haderslev. "Dannevirke yttrer sig om Samme saaledes: "Concerten endte med "Toner fra Gravene", der opfyldte flere med stille Alvor og Gys; det var som om Gravene, under Tordenens Drøn, havde aabnet sig ved Midnatstide og de Dødes Siele i klagende, hule og mumlende Toner talte om deres skumle Tilstand.
Viborger Samler, 1841-08-17
Aalborg, den 16de August. Vi kunne hermed bringe den glædelige Efterretning, at det, efter de idag fra St. Petersborg indløbne Breve har al Sandsynlighed, at det tilbudte Dampskib "Maria" vil blive den herværende Dampskibsforenings Eiendom og maaskee endog, da det nu er færdig bygget, alt iaar vil kunne ventes at gjøre endeel Farter, Efter den indsendte Tegning og Beskrivelse vil Dampskibet sikkert i enhver Henseende komme til at svare til sin Bestemmelse. Det var bygget paa det keiserlige Alexander Newski Værft, fra hvilket flere udmærkede Dampskibe ere leverede, efter Bestilling af en Kjøbmand, hvis Død gjorde at det kunde falbydes til nye Liebhavere. Den eventuelle Kjøbepriis vil beløbe sig til noget over 50,000 Rbdlr. (Ab. A.)¬
Viborger Samler, 1841-08-17
Et 5 Aars Drengebarn, som siden forrige Løverdag har været savnet, er i Torsdags fundet druknet ved Skibs bryggen i Randers. (Rd. Av.)
Viborger Samler, 1841-08-17
Hamborg=Altona Øvægmarked. Den 9de August vare 482 Stkr. stort Hornqvæg paa Markedet; deraf solgtes 303, 179 bleve altsaa usolgte.
Viborger Samler, 1841-08-17
Reisende med Dampskibet fra Kallundborg til Aarhuus, den 15de August: Conferentsraad Kongslew med Frue og Datter, Lehnsgreve af Schimmelmann, Administrator v. Mentzdorff, Frøken Louise Rosenørn, Frue Generalkrigscommissairinde Waagepetersen, Frue Professorinde Bendz med Datter, Cand. theol. Borup, Adjunct Dorph. Jfr. Lund, Cand. pharm. Mehl, Adjunct Hundrup med Kone, Handelsbogholder Trier, Jfr. Kruse, Handelsgartner Jensen, Mad. Nielsen, J. Eibye, Handelsbetjent Daugaard, Jernstøber Smith, Garver Wahl, Student Stabell, Forvalter Petersen, Farver Wiibroe, Kjøbmand Jac. Herskind, Fabrik=Entrepeneur C. Heilmann, N. Eilersen. - Til Samsøe, Conferentsraad Bech med Tjener. Med Samme fra Aarhuus til Kallundborg, den 16de Aug. Professor Jngemann, Frøken Dinesen, Cand. theol. Kirketerp og Øllgaard, Klædefabrikør Koch, Strømpehandler Broberg, Kjøbmand Lassen, Slagtermester Scheibell, Landsoverretsprocurator Dahl, Handelsfuldmægtig Schougaard, med Kone, Cand. theol. Boesen, Studenterne Schougaard og Rübner, Frøken Brink Seidelin, Kjøbmand Levenhagen, Cand. philos Dupont, Pastor Høegh, Handelsbetjent Petersen, Kjøbmand v. Essen, Handelsbetjent Fløe, Silke- og Klædehandler Green, Handelsbetjent Knudsen, Jfr. Müller, Lieutn Baron v. Rosenkrantz. Med Paquetten "Anders Sandøe Ørsted fra Kjøbenhavn: Major Ridder R. v. Munck med 3 Døttre og Søn, Overlærer Funch med Frue og Barn, kongl. Fuldmægtig P. M. Sinding, Cand. theol. Hørning, Madamerne H. Johnsen og Nielsen, J. Ørsted. Jirne C. Sørensen, H. Ernst, M. Renkel, J. Arvesen, H. Hoppe, A. Christensen, M. Møller, og N. Hendriksen, E. Lassen, Skomager J. Busch, Smed P. Lassen og C. J. Stub. Med Jahnsens Paquet Nr. 1 fra Kjøbenhavn: Baronesse Guldencrone, Frue Freiesleben med 2 Børn, Adjunct Holbeck med Kone, Assistent Blichfeldt med Kone, og 3 Børn, Jfr. Kirkerup, Strømpehandler Petersen, Caroline Warburg, Madame Thygesen, Jnformator Thygesen, Discipel Thygesen, Skrædermester Lund, Madame Sophie Lindhardt, Jfr. Cornelia Lindhardt, Grovsmedsvend Nielsen, Kurvemagersvend Henr. Saust, Tjenestekarl Lars Sommer, Soldat Peder Hørning, Peder Henningsen.
Viborger Samler, 1841-08-17
Med Dagvognen fra Aarhuus til Viborg, den 16de August :Hr. Lund, Jfr. Bech, Skolelærer Lokke.
Viborger Samler, 1841-08-17
AVERTISSEMENTS. En Deel Værelser samt Kjøkken m. m. er fra førstk., 1ste Novbr. at faae til Leie i den af Enkemadame Farsøe fortiden iboende Gaard i St. Mathiasgade. S. Hagemann.
Viborger Samler, 1841-08-17
Licitation. Onsdagen den 25de Dennes, Formiddag Kl. 10, bliver ved Hvalpsunds Færgested afholdt offentlig Licitation over Opførelsen af en Steendæmning til at sikkre den der opførte Jordvold. Dæmningen skal bestaae af utilhugne Kampesteen og udgjør et Qvadratum af circa 891 Alen. Overslaget ligger til Eftersyn hos Veiopsynsmand Dahl i Skive og paa Licitationsstedet, hvor Conditionerne blive bekjendtgjorte. Lysthavende indbydes. Salling Herreders Contoir, den 14de August 1811. Horn.
Viborger Samler, 1841-08-19
69 Aarg. No. 134.
Viborger Samler, 1841-08-19
Kongelig allerne privilegeret Viborg Slistoridende. Forsendes med Brevposten i Danmark og Hertugdømmerne. an Torsdagen den 19de August 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-08-19
Udenlandske Efterretninger. Storbritannien og Jrland. Den tidligere meddeelte Beretning, at den britiske Gesandt i Washington For, skulde, med Hensyn til Meods Anliggende, være fuldkommen enig med Wedster, den nordamericanske Fri stats Statssecretair for det udenlandske Departement, synes ikke at bekræfte sig, idet mindste har For endnu ikke, saaledes som tidligere paastodes, tilsendt Webster angaaende MLeods Sag nogensomhelst Meddelelse, der kunde tjene til at hæve enhver Frygt for et umiddelbart Fredsbrud, man troede meget mere i Nework, at For betragtede hiin Retsbeslutning fra et meget ugunstigt Synspunct, og i Wafhington vilde man vide, at For agtede i bestemte Udtryk at fordre MLeods Frifindelse, og at han havde fattet den faste Beslutning at forlange sine Passer for at afreise til England, saafremt han erholdt Afslag. Man vil endog vide, at et saadant Skridt er saameget mere rimeligt, som endog MLeods Advocater ikke have godt Haab om Sagens endelige Udfald. – Den engelske Journal – the Sun - erklærer derimod, at man i Almindelighed i Nework og Washington var af den Mening, at Meod vilde blive frifunden.
Viborger Samler, 1841-08-19
Lord Melbourne har indbudet sine ministerielle Colleger til en Diner – et Afskedsmaaltid, som the Sun kalder det. Saadanne Diners pleie umiddelbart at gaae foran Parlementets Sammentrædelse. Morn. Chron, medde ler fra a constitutional Whig" et Brev, hvori Forfatteren søger at godtgjøre, at Kronen er berettiget til en ny Parlementsopløsning, fordi det forrige Parlements Jkke-Tillidsvotum nærmest kun angik nogle ministerielle Forslag i Handelspolitiken, og det nye Underhuus netop er valgt under Jndtrykket af hiint Votum. Tory journalen the Standard søger derimod at bevise, at den constitutionelle Whigs Grunde ikke holde Stik, og yttrer, at om endog "O'Connell Ministeriet skulde være uforskammet nok til at have Mod til at tilraade Dronningen et saadant Skridt, er Victoria dog i Besiddelse af en saa nøiagtig Kundskab om de Rettigheder, Statsforfatningen hjemler, at hun ikke engang i Drømme kunde falde paa slige Yderligheder. - Morn. Post erklærer, Rygtet om en ny Parlementsopløsning for "fudge" – Narrestreger.